TVT มั่นใจ Q2/59 รายได้โต 10% หลังอุตฯผลิตรายการหนุน
TVT มั่นใจ Q2/59 รายได้โต 10% หลังอุตฯผลิตรายการหนุน
8 มิ.ย. 2559

นายพิรัฐ เย็นสุดใจ รองประธานเจ้าหน้าที่บริหาร บริษัท ทีวี ธันเดอร์ จำกัด (มหาชน) หรือ TVT เปิดเผยว่า บริษัทมองแนวโน้มรายได้ไตรมาส 2/59 เติบโตราว 10% เมื่อเทียบกับช่วงเดียวกันของปีก่อน เนื่องจากบริษัทมีจำนวนรายการที่รับจ้างผลิตเพิ่มขึ้น โดยปัจจุบันบริษัทมีรายการที่รับจ้างผลิตจำนวน 13 รายการ
ในส่วนของ รายได้จากค่าโฆษณายังคงติดลบต่อเนื่องจากไตรมาส1/59 มองว่าครึ่งปีหลังนี้จะยังทรงๆจากครึ่งปีแรก แต่มีโอกาสดีขึ้น
ส่วนช่วงครึ่งปีหลังบริษัทมองแนวโน้มของผลการดำเนินงานนั้นอาจจะยังทรงตัวครึ่งปีแรก แม้ว่าไตรมาส 3/59 มีแนวโน้มที่ดีขึ้นจากไตรมาส 2/59 เนื่องจากเป็นอีกช่วงหนึ่งที่จะมีการใช้เม็ดเงินโฆษณาค่อนข้างมาก ก่อนจะชะลอการใช้ลงในไตรมาส 4/59 อีกทั้งบริษัทมีรายการใหม่ทางช่อง 3 
อย่างไรก็ตาม บริษัทยังคงเป้าหมายรายได้ปีนี้เติบโต 20-25% จากปีก่อนที่มีรายได้อยู่ที่ 529.09 ล้านบาท โดยบริษัทจะพยายามเร่งการรับจ้างผลิตรายการให้เพิ่มมากขึ้นเพื่อให้เป็นไปตามเป้าหมายที่จะมีรายการที่รับจ้างผลิตในสิ้นปีนี้ 17-19%
 
 